ಆ ನಿವಾಸವನ್ನು ಮೂಲತಃ ಒಂದು ಖಾಸಗಿ ಆಶ್ರಯ ಸ್ಥಾನವಾಗಿ ಅದರಲ್ಲೂ ವಿಶೇಷವಾಗಿ ರಾಣಿ ಚಾರ್ಲೊಟ್‌ಗಾಗಿ ನಿರ್ಮಿಸಲಾಗಿತ್ತು ಮತ್ತು ಅದನ್ನು ರಾಣಿಯ ನಿವಾಸವೆಂದು ಕರೆಯಲಾಗುತ್ತಿತ್ತು, ಅವರ ೧೫ ಮಕ್ಕಳಲ್ಲಿ ೧೪ ಮಕ್ಕಳು ಇಲ್ಲೇ ಜನಿಸಿದರು. ಸೇಂಟ್ ಜೇಮ್ಸ್‌ನ ಅರಮನೆಯು ಅಧಿಕೃತ ಮತ್ತು ಶುಭಾಶುಭ ಕರ್ಮಾಚರಣೆಗಳನ್ನು ನಡೆಸುವ ರಾಜವಂಶದ ನಿವಾಸವಾಗಿ ಉಳಿಯಿತು.

ಈ ನಿವಾಸಕ್ಕೆ ಹೊಸ ರೂಪ ಕೊಡುವ ಕಾರ್ಯವು ೧೭೬೨ರಲ್ಲಿ ಆರಂಭವಾಯಿತು. ೧೮೨೦ರಲ್ಲಿ ಪಟ್ಟಕ್ಕೆ ಬಂದ ನಂತರ ಜಾರ್ಜ್‌ IV ಒಂದು ಸಣ್ಣ, ಅನುಕೂಲಕರ ನಿವಾಸವನ್ನು ನಿರ್ಮಿಸುವ ಕಲ್ಪನೆಯೊಂದಿಗೆ ಇದರ ನವೀಕರಣವನ್ನು ಮುಂದುವರಿಸಿದರು. ನವೀಕರಣ ಕಾರ್ಯವು ಪ್ರಗತಿಯಲ್ಲಿದ್ದಾಗ ೧೮೨೬ಲ್ಲಿ ರಾಜ ತನ್ನ ವಾಸ್ತುಶಿಲ್ಪಿ ಜಾನ್ ನ್ಯಾಶ್‌ರ ನೆರವಿನೊಂದಿಗೆ ಈ ನಿವಾಸವನ್ನು ಒಂದು ಅರಮನೆಯಾಗಿ ಮಾರ್ಪಡಿಸಲು ನಿರ್ಧರಿಸಿದರು. ಕೆಲವು ಪೀಠೋಪಕರಣಗಳನ್ನು ಕಾರ್ಲ್ಟನ್ ನಿವಾಸದಿಂದ ತರಲಾಯಿತು ಹಾಗೂ ಮತ್ತೆ ಕೆಲವನ್ನು ಫ್ರೆಂಚ್ ಕ್ರಾಂತಿಯ ನಂತರ ಫ್ರಾನ್ಸಿನಿಂದ ಕೊಂಡುತರಲಾಯಿತು. ಹೊರಗಿನ ಮುಂಭಾಗವನ್ನು ಜಾರ್ಜ್‌ IV ಸೂಚಿಸಿದಂತೆ ಫ್ರೆಂಚ್ ನವ-ಕ್ಲಾಸಿಕಲ್ ಶೈಲಿಯ ಪ್ರಭಾವದಲ್ಲಿ ವಿನ್ಯಾಸಗೊಳಿಸಲಾಯಿತು. ಈ ನವೀಕರಣ ಕಾರ್ಯದ ಖರ್ಚು ಘಾತೀಯ ಪ್ರಮಾಣದಲ್ಲಿ ಹೆಚ್ಚಾಯಿತು ಮತ್ತು ೧೮೨೯ರಲ್ಲಿ ನ್ಯಾಶ್‌ನ ವಿನ್ಯಾಸಗಳ ಮಿತಿಮೀರಿದ ವೆಚ್ಚವು ಆತನನ್ನು ವಾಸ್ತುಶಿಲ್ಪಿ ಎಂಬ ಸ್ಥಾನದಿಂದ ತೆಗೆದುಹಾಕಿತು. ೧೮೩೦ರಲ್ಲಿ ಜಾರ್ಜ್‌ IV ಮರಣ ಹೊಂದಿದ ನಂತರ ಅವರ ತಮ್ಮ ವಿಲಿಯಂ IV ಈ ಕೆಲಸವನ್ನು ಪೂರ್ಣಗೊಳಿಸಲು ಎಡ್ವರ್ಡ್ ಬ್ಲೋರ್‌ರನ್ನು ನೇಮಿಸಿದರು. ೧೮೩೪ರಲ್ಲಿ ಅಸ್ತಿತ್ವದಲ್ಲಿದ್ದ ಅದೇ ಹೆಸರಿನದು ಬೆಂಕಿಯಿಂದ ನಾಶಗೊಂಡ ನಂತರ, ವಿಲಿಯಂ ಈ ಅರಮನೆಯನ್ನು ಸಂಸತ್ತಿನ ಹೊಸ ನಿವಾಸಗಳಾಗಿ ಪರಿವರ್ತಿಸಲು ನಿರ್ಧರಿಸಿದರು.

ರಾಣಿಯ ನಿವಾಸದಿಂದ ಅರಮನೆಗೆ
ಔಪಚಾರಿಕ ಔತಣ-ಕೂಟಗಳು
ರಾಜಪರಿವಾರದ ಸಮಾರಂಭಗಳು
ಆಧುನಿಕ ಇತಿಹಾಸ